ΓΡΑΠΤΗ ΕΡΩΤΗΣΗ E-0505/02

υποβολή: Anna Karamanou (PSE) προς το Συμβούλιο

(27 Φεβρουαρίου 2002)

Θέμα: Καταδίκες δια λιθοβολισμού στο στο Σουδάν

Σύμφωνα με τα στοιχεία της Human Rights Watch, στις 8 Δεκεμβρίου 2001, ποινικό δικαστήριο στην πόλη Νυάλα, στο Νότιο Σουδάν, καταδίκασε σε θάνατο δια λιθοβολισμού την 18χρονη, έγκυο τότε, κα Αμπόκ Άλφα Άκοκ για μοιχεία, ενώ αντίθετα ο άνδρας με τον οποίο είχε σεξουαλική επαφή δεν καταδικάστηκε λόγω έλλειψης αποδεικτικών στοιχείων. Υπενθυμίζεται ότι η Σουδανική Κυβέρνηση έχει κυρώσει τη Διεθνή Σύμβαση για Πολιτικά και Κοινωνικά Δικαιώματα το Μάρτιο του 1986, βάση της οποίας απαγορεύεται η επιβολή θανατικής ποινής σε έγκυο γυναίκα.

Προτίθεται το Συμβούλιο να ασκήσει πίεση προς τη Σουδανική Κυβέρνηση να τηρήσει τις διεθνείς δεσμεύσεις της, ώστε να μην εκτελεσθεί η θανατική ποινή δια λιθοβολισμού, αλλά να διεξαχθεί νέα δίκη, σύμφωνα με τις νόμιμες διαδικασίες, που να εξασφαλίζουν νομική εκπροσώπηση της κας Αμπόκ Άλφα Άκοκ στη δίκη και πρόσβαση στη γλώσσα που καταλαβαίνει·

Απάντηση

(26 Ιουνίου 2002)

Η ΕΕ έχει εκφράσει επανειλημμένα τη βαθιά της ανησυχία για τις διάφορες μορφές τιμωρίας (θανατική ποινή και ακρωτηριασμός) και έχει καλέσει την κυβέρνηση του Σουδάν να επιταχύνει τη διαδικασία επικύρωσης της Σύμβασης των Ηνωμένων Εθνών κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας. Προκειμένου να τονίσει τις ανησυχίες της για την κατάσταση των ανθρώπινων δικαιωμάτων στο Σουδάν, η ΕΕπέβαλε σχετικό σχέδιο ψηφίσματος στην 56η Γενική Συνέλευση του ΟΗΕ· επίσηςπέβαλε ψήφισμα, με το οποίο απευθύνει έκκληση για την παύση της παραβίασης των ανθρώπινων δικαιωμάτων στο Σουδάν, στην Επιτροπή των Ηνωμένων Εθνών για τα Ανθρώπινα Δικαιώματα, η οποία επί του παρόντος συνεδριάζει στη Γενεύη. Αυτό το ψήφισμα εγκρίθηκε τον Απρίλιο του 2002. Αποδίδοντας ιδιαίτερη σημασία στην κατάσταση των γυναικών, η ΕΕποστήριξε την επικύρωση της Σύμβασης για την εξάλειψη όλων των μορφών διακρίσεων κατά των γυναικών (CEDAW) από τη σουδανική κυβέρνηση.

Το ζήτημα των ανθρώπινων δικαιωμάτων παραμένει ένα από τα κύρια θέματα που συζητούνται και παρακολουθούνται στα πλαίσια του πολιτικού διαλόγου μεταξύ ΕΕ και Σουδάν, ο οποίος άρχισε το 1999. Η ΕΕ τόνιζε ανέκαθεν ότι το σουδανικό δίκαιο πρέπει να συμφωνεί με τις διεθνείς πράξεις για τα ανθρώπινα δικαιώματα και ότι το Σουδάν πρέπει να τηρεί τιςποχρεώσεις που έχει αναλάβει δυνάμει της Διεθνούς Σύμβασης για τα ατομικά δικαιώματα (η οποία επικυρώθηκε στις 23 Μαρτίου του 1976). Το Συμβούλιο εξακολουθεί να παρακολουθεί εκ του σύνεγγυς την κατάσταση των ανθρώπινων δικαιωμάτων στο Σουδάν, ιδίως την περίπτωση της κας Abok Alfa Akok.

Γενικά, το Συμβούλιοπενθυμίζει στον αξιότιμο βουλευτή ότι η ΕΕ αξιοποιεί τα οικεία διεθνή και περιφερειακά φόρουμ για ναποστηρίξει την οικουμενική κατάργηση της θανατικής ποινής με στόχο την προώθηση του σεβασμού του δικαιώματος στη ζωή και άλλων ανθρωπίνων δικαιωμάτων. Στις χώρες όπου δενφίσταται είτε de jure είτε de facto αναστολή εκτελέσεως της θανατικής ποινής, η ΕΕ ζητά το σταδιακό περιορισμό της και εμμένει στο ότι πρέπει να εκτελείται σύμφωνα με τις ελάχιστες προδιαγραφές που προβλέπονται στις Προδιαγραφές της ΕΕ προς τις τρίτες χώρες, σχετικά με τη θανατική ποινή που εξεδόθησαν από το Ευρωπαϊκό Συμβούλιο τον Ιούνιο 1998.